KIAT รุกธุรกิจใหม่ให้บริการโซลูชั่นขับขี่ปลอดภัย หวังดันรายได้โต 10%
KIAT รุกธุรกิจใหม่ให้บริการโซลูชั่นขับขี่ปลอดภัยด้วยเทคโนโลยี หวังดันรายได้ปีนี้โต 10%
20 เม.ย. 2560

นายคีรินทร์ ชูธรรมสถิตย์ กรรมการผู้จัดการ บริษัท เกียรติธนาขนส่ง จำกัด (มหาชน) หรือ KIAT เปิดเผยว่า บริษัทได้ก่อตั้งบริษัท เคจีพี จำกัด ขึ้นมาเพื่อให้บริการด้านโซลูชั่นด้านความปลอดภัยและการปรับปรุงประสิทธิภาพด้านการขับขี่ของผู้ขับขี่รถบรรทุกด้วยเทคโนโลยีทันสมัย
โดยได้รับการแต่งตั้งเป็นผู้นำเข้าและจัดจำหน่ายเทคโนโลยีจาก Guardian System ของออสเตรเลียอย่างเป็นทางการ แต่เพียงผู้เดียวในประเทศไทย พร้อมทั้งแนะนำระบบป้องกันอุบัติเหตุจากการละสายตาและการหลับในของผู้ขับขี่รถบรรทุกขนาดใหญ่ด้วยเทคโนโลยีใหม่ล่าสุด เป็นการนำร่องในธุรกิจขับขี่ปลอดภัย หวังผลักดันให้รายได้บริษัทเติบโตได้ตามเป้าหมาย 10% ในปีนี้